stanford-oval/wikipedia huggingface dataset:
פרנק פיטרסון
קריירה

פיטרסון נולד בהמבורג. כילד, הוא לימד את עצמו לנגן על פסנתר וכלי מקלדת, והמשיך לעבוד בחנות מוזיקה. כאן הוא פגש את מיכאל קרצו והפך לקלידן הראשי של סנדרה, והופיע באופן בולט בלהיט שלה "(I'll Never Be) Maria Magdalena". הוא היה חבר בלהקה של סנדרה במשך מספר שנים נוספות, ואז עבר לאיביזה. בעודו שם, הוא הפך להיות מעורב בפרויקט החדש של קרטו, אניגמה, בשם הבדוי פ. גרגוריאן. פיטרסון תרם רבות להפקת ויצירת אלבום האולפן הראשון של הפרויקט, MCMXC a.D., וכתב מספר רצועות.
הוא עזב את הפרויקט ב-1991 והמשיך לעבוד עם גרגוריאן, פרויקט מוזיקלי שייסדו במשותף תומאס שוורץ ומתיאס מייסנר. השירה הנשית לאלבום זה סופקה על ידי האחיות מארץ עוץ – צמד שהורכב מבריז'יט פרויד וסוזנה אספלטה, שהייתה נשואה לפיטרסון באותה תקופה. זמן קצר לאחר מכן, הוא פגש את הסופרן האנגלייה שרה ברייטמן ושיתף איתה פעולה באלבומי הסולו שלה מ-Dive ועד Symphony. פיטרסון הפיק לברייטמן שירים רבים כדוגמת "I Will Be with You (Where the Lost Ones Go)", "Pasión" ו-"Fly to Paradise".
פיטרסון שיתף פעולה עם גרגוריאן בשנית בהמשך הקריירה שלו, בעיקר ביצירת מזמורים גרגוריאניים. ההשראה של פיטרסון, כפי שהצהיר בריאיון, הייתה "המילניום החדש המתקרב וההיבט הרוחני שלו". בשנת 1997 שיתף פיטרסון פעולה עם הזמרת הישראלית עפרה חזה, בהפקת אלבומה האחרון, Ofra Haza.
אמנים אחרים שפיטרסון עבד איתם כוללים את פרינססה, קרולין פורטנבכר, ויולט וסינסואל.
הערות שוליים

1 2 3 4 5 6  Frank Peterson Biography - German music producer (born 1963), pantheon.world (באנגלית)
↑  Sandra - (I'll Never Be) Maria Magdalena (באנגלית), 1985, נבדק ב-2023-08-10
↑  Enigma - MCMXC a.D. (באנגלית), 1990, נבדק ב-2023-08-10
↑  Symphony, 2008-01-01, נבדק ב-2023-08-10
↑  Release group “I Will Be With You” by Sarah Brightman - MusicBrainz, musicbrainz.org
↑  Sarah Brightman & Fernando Lima - La Pasion REAL HD HIGH DEFINITION, נבדק ב-2023-08-10
↑  Fly To Paradise, נבדק ב-2023-08-10
↑  Gregorian Songs, Albums, Reviews, Bio & More, AllMusic (באנגלית)
↑  Ofra Haza - Ofra Haza (באנגלית), 1997, נבדק ב-2023-08-10
| --- | --- |
בקרת זהויות :  BIBSYS: 4080751  CiNii: DA14888425  GND: 134483073  ISNI: 0000 0000 8448 4057  LCCN: nb99179416  MusicBrainz: 459e2c67-58db-47a2-a085-c8bdc2c17a43  NKC: xx0147643  SNAC: w6sk7bw8  VIAF: 43801126   WorldCat (עם VIAF): 43801126
פרנק צ'רוטי

| --- | --- |
אין תמונה חופשית
 לידה:  30 במרץ 1959 (בן 65) ניס, צרפת 
 
פרנק צ'רוטי (בצרפתית: Franck Cerutti) הוא שף צרפתי.
ביוגרפיה

פרנק צ'רוטי נולד וגדל בניס, עבד עם אלן דיקאס במסעדת "לה טראס" (La Terrase), בראשית שנות השמונים ואז עבר למלון נגרסקו בניס. אחר-כך עבד במסעדת "אנוטקה פינקיורי" בפירנצה, היה זה צעד חריג בשביל שף צרפתי ללמוד מהאיטלקים, אבל צ'רוטי, שחלקו מאבות אבותיו היו איטלקים וגדל בפרובאנס, התאהב בפשטות של המטבח האיטלקי, הוא היה נשאר במסעדה, אלמלא הבעלים שלה, ג'ורג'יו פינקיורי, רצה לזכות בשלושה כוכבים במדריך מישלן האדום ובשל כך הפך את מטבחו ליותר צרפתי, צ'רוטי לא אהב את השינוי. משם עבר צ'רוטי למסעדת "לואי ה-15" במלון אוטל דה פארי במונקו ונעשה סגנו של אלן דיקאס. ב-1990 עזב צ'רוטי את "לואי ה-15" ופתח מסעדה משלו בניס בשם "דון קאמילו" (Don Camillo), שהצליחה מאוד. ב-1996, כשדיקאס קיבל על עצמו להחליף את ז'ואל רובישון הפורש במסעדת "ז'אמן" בפריז, הוא שכר את צ'רוטי כדי שיחליף אותו. צ'רוטי הוא השף מאז ועד היום (2011). הוא זוכה לשבחים רבים, למשל מפרנסואה סימון, אנדי היילר ומייקל שטיינברגר, למרות שהוא לא ממוקם ממש בצרפת, יש הרואים בו את השף הטוב בצרפת. צ'רוטי מחזיק בשלושה כוכבים במדריך מישלן.
לקריאה נוספת

אביטל ענבר, התענוגות של פרובאנס, עמ' 20, 380, 393, 393, 394.
שגיא כהן. מדריך מפה למסעדות הטובות בעולם. תל אביב: הוצאת מפה, תשס"ג 2003, עמ' 76.
Michael Steinberger, Au Revoir to All That: The Rise and Fall of French Cuisine, Bloomsbury Publishing PLC, 2010. pp. 173-175, 180.
פרס אמי לבידור בפריים טיים לשחקן ראשי בסדרת קומדיה

| --- | --- |

הזוכה בפרס לשנת 2023, ג'רמי אלן וייט
 מדינה:  ארצות הברית
 תקופת הפרס:  1953–הווה (כ־71 שנים) 
 המספר הרב ביותר של זכיות:  מייקל ג'יי. פוקס, קלסי גראמר, קרול או'קונור וג'ים פרסונס (4)
 המספר הרב ביותר של מועמדויות:  טד דנסון (14)
זוהי רשימת הזוכים והמועמדים בפרס אמי לבידור בפריים טיים לשחקן ראשי יוצא מן הכלל בסדרת קומדיה. הפרס מוענק להופעה הטובה ביותר של שחקן ראשי בסדרת טלוויזיה קומית. החל מטקס פרסי האמי לבידור בפריים טיים ה-18, שחקנים מובילים בקומדיה התחרו לבדם.
הערות שוליים

↑  "Nominees/Winners | Television Academy". Academy of Television Arts & Sciences. נבדק ב-27 במאי 2017. {{cite web}}:  (עזרה)
↑  "Nominees/Winners | Television Academy". Academy of Television Arts & Sciences. נבדק ב-27 במאי 2017. {{cite web}}:  (עזרה)
↑  "Nominees/Winners | Television Academy". Academy of Television Arts & Sciences. נבדק ב-27 במאי 2017. {{cite web}}:  (עזרה)
↑  "Nominees/Winners | Television Academy". Academy of Television Arts & Sciences. נבדק ב-27 במאי 2017. {{cite web}}:  (עזרה)
↑  "Nominees/Winners | Television Academy". Academy of Television Arts & Sciences. נבדק ב-27 במאי 2017. {{cite web}}:  (עזרה)
↑  "Nominees/Winners | Television Academy". Academy of Television Arts & Sciences. נבדק ב-27 במאי 2017. {{cite web}}:  (עזרה)
↑  "Nominees/Winners | Television Academy". Academy of Television Arts & Sciences. נבדק ב-27 במאי 2017. {{cite web}}:  (עזרה)
↑  "Nominees/Winners | Television Academy". Academy of Television Arts & Sciences. נבדק ב-13 ביולי 2017. {{cite web}}:  (עזרה)
↑  Jordan Moreau, Emmy Awards 2024 Winners List: ‘Shogun’ Dominates With 18 Wins, and ‘The Bear’ Cooks Up 11, Variety, ‏2024-09-16 (באנגלית אמריקאית)
| פרס אמי לבידור בפריים טיים לשחקן ראשי בסדרת קומדיה |
| --- | --- | --- |
| 1952–1975 | אלן יאנג (1950) ‏•‏‏ סיד סיזר (1951) ‏•‏‏ ג'ימי דוראנט (1952) ‏•‏‏ דונלד או'קונור (1953) ‏•‏‏ דני תומאס (1954) ‏•‏‏ פיל סילברס (1955) ‏•‏‏ סיד סיזר (1956) ‏•‏‏ ג'ק בני (1957) ‏•‏‏ ג'ק בני (1959) ‏•‏‏ דיק ואן דייק (1964) ‏•‏‏ דיק ואן דייק (1965) ‏•‏‏ דיק ואן דייק (1966) ‏•‏‏ דון אדמס (1967) ‏•‏‏ דון אדמס (1968) ‏•‏‏ דון אדמס (1969) ‏•‏‏ ויליאם וינדום (1970) ‏•‏‏ ג'ק קלוגמן (1971) ‏•‏‏ קרול או'קונור (1972) ‏•‏‏ ג'ק קלוגמן (1973) ‏•‏‏ אלן אלדה (1974) ‏•‏‏ טוני רנדל (1975) |  |
| 1976–2000 | ג'ק אלברטסון (1976) ‏•‏‏ קרול או'קונור (1977) ‏•‏‏ קרול או'קונור (1978) ‏•‏‏ קרול או'קונור (1979) ‏•‏‏ ריצ'רד מאליגן (1980) ‏•‏‏ ג'אד הירש (1981) ‏•‏‏ אלן אלדה (1982) ‏•‏‏ ג'אד הירש (1983) ‏•‏‏ ג'ון ריטר (1984) ‏•‏‏ רוברט גיום (1985) ‏•‏‏ מייקל ג'יי פוקס (1986) ‏•‏‏ מייקל ג'יי פוקס (1987) ‏•‏‏ מייקל ג'יי פוקס (1988) ‏•‏‏ ריצ'רד מאליגן (1989) ‏•‏‏ טד דנסון (1990) ‏•‏‏ ברט ריינולדס (1991) ‏•‏‏ קרייג טי. נלסון (1992) ‏•‏‏ טד דנסון (1993) ‏•‏‏ קלסי גראמר (1994) ‏•‏‏ קלסי גראמר (1995) ‏•‏‏ ג'ון לית'גו (1996) ‏•‏‏ ג'ון לית'גו (1997) ‏•‏‏ קלסי גראמר (1998) ‏•‏‏ ג'ון לית'גו (1999) ‏•‏‏ מייקל ג'יי פוקס (2000) |  |
| 2001–הווה | אריק מקורמק (2001) ‏•‏‏ ריי רומנו (2002) ‏•‏‏ טוני שלהוב (2003) ‏•‏‏ קלסי גראמר (2004) ‏•‏‏ טוני שלהוב (2005) ‏•‏‏ טוני שלהוב (2006) ‏•‏‏ ריקי ג'רווייס (2007) ‏•‏‏ אלק בולדווין (2008) ‏•‏‏ אלק בולדווין (2009) ‏•‏‏ ג'ים פרסונס (2010) ‏•‏‏ ג'ים פרסונס (2011) ‏•‏‏ ג'ון קראייר (2012) ‏•‏‏ ג'ים פרסונס (2013) ‏•‏‏ ג'ים פרסונס (2014) ‏•‏‏ ג'פרי טמבור (2015) ‏•‏‏ ג'פרי טמבור (2016) ‏•‏‏ דונלד גלובר (2017) ‏•‏‏ ביל היידר (2018) ‏•‏‏ ביל היידר (2019) ‏•‏‏ יוג'ין לוי (2020) ‏•‏‏ ג'ייסון סודייקיס (2021) ‏•‏‏ ג'ייסון סודייקיס (2022) ‏•‏‏ ג'רמי אלן וייט (2023) ‏•‏‏ ג'רמי אלן וייט (2024) |  |
פרס אמי לבידור בפריים טיים לעריכת הסאונד הטובה ביותר לסדרת קומדיה או דרמה (חצי שעה)

| --- | --- |
 מדינה:  ארצות הברית ארצות הברית
 הגוף המעניק:  האקדמיה לטלוויזיה, אומנויות ומדעים 
 תקופת הפרס:  2018 (בטקס פרס אמי ה-70) – הווה
 http://www.emmys.org
 
פרס אמי לבידור בפריים טיים לעריכת הסאונד הטובה ביותר לסדרת קומדיה או דרמה (חצי שעה) ואנימציה הוא פרס המוענק בטקס פרס אמי השנתי מאז יצירת הקטגוריה בטקס פרס אמי ה-70 ב-2018. מ-1970 ועד 2017, סדרות עם פרקים באורך חצי שעה ושעה נכללו יחד בקטגוריה פרס אמי לבידור בפריים טיים לעריכת הסאונד הטובה ביותר לסדרת קומדיה או דרמה (שעה).
זכיות ומועמדויות

| שנה | סדרה | פרק | רשת |
| --- | --- | --- | --- |
| 2018 הטקס ה-70  | אטלנטה | (אנ') "Teddy Perkins" | FX |
| 2018 הטקס ה-70  | בולרז | "Ball Rush" | HBO |
| 2018 הטקס ה-70  | בארי | "Chapter Seven: Loud, Fast and Keep Going" | HBO |
| 2018 הטקס ה-70  | מלחמת הכוכבים: המורדים | "A World Between Worlds" | דיסני XD |
| 2018 הטקס ה-70  | סגני המנהל | "The Union of the Wizard & the Warrior" | HBO |
| 2019 הטקס ה-71  | בארי | "ronny/lily" | HBO |
| 2019 הטקס ה-71  | בולרז | "This Is Not Our World" | HBO |
| 2019 הטקס ה-71  | אהבה, מוות ורובוטים | "The Secret War" | נטפליקס |
| 2019 הטקס ה-71  | בובה רוסית | "The Way Out" | נטפליקס |
| 2019 הטקס ה-71  | מה שקורה בצללים | "Werewolf Feud" | FX |
מועמדויות מרובות

| --- | --- |
 :  2 מועמדויות בולרז  בארי
הערות שוליים

↑  שנת הענקת הפרס
↑  Outstanding Sound Editing Comedy Or Drama Series Half Hour And Animation Nominees / Winners 2018, Television Academy (באנגלית)
↑  Outstanding Sound Editing Comedy Or Drama Series Half Hour And Animation Nominees / Winners 2019, Television Academy (באנגלית)
פרא סורי

| פרא סורי |
| --- | --- |
 פרא סורי, בגן החיות של לונדון, 1872
מצב שימור
 נכחד נכחד (EX) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
תת־סדרה:: Hippomorpha
משפחה:: סוסיים
סוג:: סוס
תת־סוג:: חמור
מין:: פרא
תת־מין:: פרא סורי
שם מדעי
 Equus hemionus hemippus ‏Isidore Geoffroy Saint-Hilaire, 1855

פרא סורי (שם מדעי: Equus hemionus hemippus) הוא תת-מין נכחד של פרא (Equus hemionus) שחי באזור סוריה, ארץ ישראל, ירדן, ערב הסעודית ועיראק. הוא נכחד בשנת 1927.
גובהו של הפרא הסורי עד לכתפו הוא כמטר אחד, והוא הקטן ביותר במשפחת הסוסיים שאינו מבוית. צבעו משתנה במהלך השנה — מחום בהיר וצבע זית בחודשי הקיץ ועד לצהוב-מדברי חיוור בחורף. כמו פראים אחרים, הוא ידוע כבעל חי הקשה לביות. יש המשווים אותו לת'ורוברד מבחינת יופי וכוח.
אירופאים ששהו במזרח התיכון במאות ה-15 וה-16 דיווחו שראו עדרים גדולים. מספרם צנח במאות ה-18 וה-19 כתוצאה מציד יתר, ונפגע עוד יותר כתוצאה ממלחמת העולם הראשונה. הפרא הסורי הידוע האחרון נורה ב-1927 בירדן, ובאותה שנה מת גם הפרא הסורי השבוי האחרון בגן החיות שנברון שבווינה.
הערות שוליים

↑  פרא סורי באתר הרשימה האדומה של IUCN
1 2  Harper, Francis (1945), "Syrian Wild Ass", pp. 367-371
1 2  Samuel Sidney (1893), The Book of the Horse, p. 180
↑  Mazin B. Qumsiyeh, Mammals of the Holy Land, p.191
↑  מ"ג איוב לט ה – ויקיטקסט, באתר he.wikisource.org
↑  G. Johannes Botterweck, Helmer Ringgren, and Heinz-Josef Fabry (2003), Theological Dictionary of the Old Testament, Volume 12, pp. 73-76
↑  The Donkey Companion
פסגת ארצות הברית – רוסיה (2021)

מימין: שר החוץ הרוסי סרגיי לברוב, נשיא רוסיה ולדימיר פוטין, נשיא ארצות הברית ג'ו ביידן ומזכיר המדינה האמריקאי אנתוני בלינקן במפגש בעת הפסגה
פסגת ארצות הברית–רוסיה (ידועה גם כפסגת ז'נבה 2021 או פסגת ביידן-פוטין) הייתה ועידת פסגה בין נשיא ארצות הברית ג'ו ביידן לבין נשיא רוסיה, ולדימיר פוטין ונערכה ב-16 ביוני 2021 בז'נבה שבשווייץ.
רקע

שתי פסגות דיפלומטיות התקיימו בז'נבה במהלך המלחמה הקרה. הראשונה, שנערכה ב-1955 ובה דנו מנהיגי בריטניה, צרפת, ברית המועצות וארצות הברית בעניין הביטחון העולמי. הפסגה השנייה נערכה ב-1985 ובה השתתפו נשיא ארצות הברית רונלד רייגן ושליט ברית המועצות, מיכאיל גורבצ'וב ובה דנו רייגן וגורבצ'וב על יחסים דיפלומטיים ועל נשק גרעיני.
לפני הפסגה נפגשו ביידן ופוטין פעם אחת, במוסקבה במרץ 2011, כשביידן היה סגן נשיא ארצות הברית ופוטין היה ראש ממשלת רוסיה.
חודשיים לפני הפסגה נקט ממשל ביידן במספר אמצעים כדי להעניש את רוסיה על פעילות עוינת שבוצעה נגד ארצות הברית, בין הפעילויות הבולטות שבעקבותיהן הוטלו הסנקציות היו התערבות רוסיה בבחירות לנשיאות ארצות הברית ב-2016 וההתערבות בחירות שנערכו ב-2020.
במאי 2021 ביטל ממשל ביידן על סנקציות אמריקאיות על חברת Nord Stream AG שאחראית על צינור הגז הרוסי-גרמני נורד סטרים 2. מספר ימים לפני הפסגה הכחיש פוטין שוב את האחריות למתקפות סייבר שנערכו על מתקנים של חברות לעיבוד בשר ברחבי ארצות הברית, חרף ההכשחה, רבים האשימו כנופיות פשע רוסיות במערובות באירוע.
הפסגה

הפסגה תוכננה להיות פגישה שתקבע את כיוון היחסים בין רוסיה לממשל ביידן הנכנס, זו הייתה הפגישה הראשונה פנים אל פנים בין פוטין לבין ביידן מאז שביידן נכנס לתפקידו בינואר 2021. עם זאת, פקידי ממשל הורידו מראש את הסיכויים לפריצת דרך דרמטית ביחסים בין המדינות בפסגה.
בפסגה השניים שוחחו על פירוק נשק גרעיני, על זכויות האדם ברוסיה (ובפרט על מצבו של פעיל האופוזציה הרוסי שנאסר, אלכסיי נבלני). בנוסף לכך, ביידן ופוטין שוחחו על הסכסוך האוקראיני-רוסי, מגפת הקורונה, המלחמה העולמית בטרור ועל קונפליקטים גלובליים נוספים.
בסוף הפגישה, שני המנהיגים הסכימו להאריך בחמש שנים נוספות את ההסכם לצמצום נשק גרעיני, הסכם סטארט החדש.
לקראת הפסגה הודיעו ארגונים מקומיים רבים על כך שבכוונתם לערוך הפגנות בסמוך למקום בו תיערך הפסגה, שלטונות ז'נבה סירבו להוציא היתרים להפגין במספר מקרים, מה שהוביל לביקורת, וטענו כי הסירוב מהווה פגיעה בזכויות יסוד פוליטיות.
משלחות > המשלחת של ארצות הברית

ארצות הברית נשיא ארצות הברית, ג'ו ביידן
ארצות הברית מזכיר המדינה של ארצות הברית, אנתוני בלינקן
ארצות הברית היועץ לביטחון לאומי, ג'ייק סאליבן
ארצות הברית תת-מזכיר המדינה לעניינים מדיניים, ויקטוריה נולנד
ארצות הברית שגריר ארצות הברית ברוסיה, ג'ון סאליבן
ארצות הברית יועץ בכיר לענייני רוסיה של המועצה לביטחון לאומי של ארצות הברית, אריק גרין
ארצות הברית יועץ בכיר לענייני רוסיה של המועצה לביטחון לאומי של ארצות הברית, סטרגוס קלודיס
משלחות > המשלחת של רוסיה

רוסיה נשיא רוסיה ולדימיר פוטין
רוסיה שר החוץ של רוסיה סרגיי לברוב
רוסיה עוזר נשיא רוסיה ליחסים בינלאומיים יורי אושאקוב
רוסיה שגריר רוסיה בארצות הברית אנטולי אנטונוב
רוסיה דובר הקרמלין דמיטרי פסקוב
רוסיה סגן שר החוץ של רוסיה סרגיי ריאבקוב
רוסיה סגן ראש סגל הקרמלין דמיטרי קוזאק
רוסיה ראש המטה הכללי הרוסי ולרי גראסימוב
רוסיה נציג נשיא רוסיה המיוחד לענייני סוריה אלכסנדר לאוורנטייב
תוצאות

בתדרוך שלו אמר ביידן לכתבים שהאווירה בפסגה הייתה "חביבה וחיובית", אבל קודם כל אמר שהוא הציג שאלות לא נוחות רבות לפוטין: "אנחנו לא רק תוקפים את רוסיה, אלא כשהיא מפרה זכויות אדם... איך אוכל להיות נשיא ארצות הברית ולשתוק אם לא מכבדים את זכויותיו של מישהו? לכן, נציין חששות לגבי מקרים כמו המצב עם מנהיג האופוזיציה אלכסיי נבלני. העליתי גם את סוגיית האמריקנים שהורשעו באופן כוזב, פול ווילן וטרבור ריד." ביידן גם אמר שהוא הזהיר את פוטין מפני התגובה למתקפות סייבר ועל ההשלכות ההרסניות אם נבלני ימות בכלא. ביידן מאמין שפוטין לא רוצה מלחמה קרה חדשה: "אני חושב שהדבר האחרון שפוטין רוצה עכשיו הוא מלחמה קרה חדשה. הוא עדיין חושב שאנחנו רוצים להרחיק אותו, אבל אני לא חושב שהאמונה היא שמניעה אותו."
כתוצאה מהפסגה התקבלה הצהרה משותפת על יציבות אסטרטגית. בו אישרו ראשי המדינות מחדש את העיקרון היסודי שעליו הסכימו מיכאיל גורבצ'וב ורונלד רייגן ב-1985, לפיו לא יכולים להיות מנצחים במלחמה גרעינית ולכן אסור לאפשר אותה, וכן הכריזו על השקת דיאלוג דו-צדדי על יציבות אסטרטגית, שנועד להניח את הבסיס לבקרת נשק עתידית ולהפחתת סיכונים.
באמצע אוקטובר 2021 ביקרה סגנית מזכירת המדינה האמריקאית ויקטוריה נולנד במוסקבה וניהלה שיחות עם סגן שר החוץ הרוסי סרגיי ריאבקוב, סגן שר ההגנה של רוסיה אלכסנדר פומין, עוזר הנשיא הרוסי יורי אושקוב וסגן ראש הסגל הנשיאותי דמיטרי קוזאק.
שיתוף הפעולה בין רוסיה לארצות הברית בנושאי אבטחת מידע הוקפא למעשה בשנת 2014 על רקע הסכסוך באוקראינה. המצב הסתבך עוד יותר לאחר שהרשויות סארצות הברית האשימו את רוסיה בהתערבות בבחירות לנשיאות ב-2016. כתוצאה מכך צומצם למינימום שיתוף הפעולה בין שתי המדינות בתחום הסייבר. נשיא ארצות הברית ג'ו ביידן הציע לחדש את המגעים הבין-מחלקתיים בתחום הסייבר באביב 2021 לאחר שחברות אנרגיה ותעשייה אמריקאיות גדולות הותקפו על ידי וירוסי כופר, שמפיציהם, על פי הרשויות בארצות הברית, היו ברוסיה. הנשיאים פוטין וביידן הכריזו רשמית על ההחלטה להשיק התייעצויות דו-צדדיות בנושא אבטחת סייבר בפסגה בז'נבה.
באוקטובר 2021, רוסיה וארצות הברית הגישו החלטה משותפת על התנהגות אחראית של מדינות במרחב הקיברנטי לעצרת הכללית של האו"ם. פיתוח החלטה משותפת התאפשר במידה רבה הודות להסכמות שהושגו ביוני 2021.
עם זאת, כבר ב-20 ביוני 2021, עוזר נשיא ארצות הברית לביטחון לאומי ג'ייק סאליבן הכריז על הכנת סבב חדש של סנקציות נגד רוסיה בשל המצב סביב אלכסיי נבלני, כמו גם הבנייה המתמשכת של Nord Stream 2. חודשיים לאחר מכן, ארצות הברית הטילה סנקציות חדשות עקב הרעלת נבלני נגד הגנרלים והמרכזים המדעיים של השירותים החשאיים הרוסיים המעורבים בהרעלה. הסנקציות הללו כוללות הגבלות על ייצוא סחורות וטכנולוגיות הקשורות לתעשיות הגרעין והטילים ועל ייבוא סוגים מסוימים של כלי נשק ותחמושת רוסיים.
הערות שוליים

↑  Deadlock. East-West Tensions Stymie Geneva Meet, 1955/10/31 (1955). Universal Newsreel. 1955. נבדק ב-22 בפברואר 2012. {{cite AV media}}:  (עזרה)
↑  Steinhauer, Jennifer (15 בדצמבר 2020). "Biden to Face a Confrontational Russia in a World Changed From His Time in Office". New York Times. {{cite news}}:  (עזרה)
↑  Barnes, Julian E.; Sanger, David E.; Jakes, Lara (15 באפריל 2021). "Biden Administration to Impose Tough Sanctions on Russia". The New York Times. {{cite news}}:  (עזרה)
↑  "Biden Says He Waived Nord Stream Sanctions Because It's Finished". Bloomberg. 25 במאי 2021. {{cite news}}:  (עזרה)
↑  "Putin-Biden Summit Set for June 16 in Geneva". The Moscow Times. 25 במאי 2021. {{cite news}}:  (עזרה)
↑  Geneva Sands and Arlette Saenz. "Criminal group originating from Russia believed to be behind pipeline cyberattack". CNN.
↑  "JBS: FBI says Russia-linked group hacked meat supplier". BBC News. 3 ביוני 2021. {{cite news}}:  (עזרה)
↑  Bose, Nandita; Mohammed, Arshad (25 במאי 2021). "Biden, Putin to meet on June 16 amid disagreements". Reuters. Thomson Reuters. נבדק ב-11 ביוני 2021. {{cite web}}:  (עזרה)
↑  "Biden to press Putin on respecting human rights in Geneva". Reuters. Thomson Reuters. 31 במאי 2021. נבדק ב-11 ביוני 2021. {{cite web}}:  (עזרה)
↑  "Putin says he hopes Geneva summit will help improve ties with the U.S." Fortune. 4 ביוני 2021. {{cite news}}:  (עזרה)
↑  "Putin and Biden confirm extension of New START treaty". POLITICO. 27 בינואר 2021. {{cite web}}:  (עזרה)
↑  "Biden-Putin Gipfel: Warum Genf beschuldigt wird, die Meinungsfreiheit zu vergessen". watson.ch. 16 ביוני 2021. {{cite web}}:  (עזרה)
הווילה בה נערכה הפסגה בין ביידן לפוטין
פרוש קרקעי גדול

| פרוש קרקעי גדול |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
משפחה:: פרושיים
שבט:: טנגריים
סוג:: פרוש קרקעי
מין:: פרוש קרקעי גדול
שם מדעי
 Geospiza magnirostris ‏גולד, 1837
תחום תפוצה


פָּרוּש קרקעי גדול (שם מדעי: Geospiza magnirostris) הוא מין של ציפור בקבוצת פרושי דרווין, והוא אנדמי לאיי גלאפגוס. בעבר, השתייך מין זה של קבוצת פרושי דרווין למשפחת הגיבתוניים, אך כיום הוא נחשב למין השייך לקבוצת הטנגריים שבפרושיים. הציפור נפוצה ברוב האזורים היבשים של הארכיפלג, אך עם זאת לא ניתן למצוא אותו באיים הדרום-מזרחיים (אספניולה, פלוראנה, סן כריסטובל וסנטה-פה). מין זה הוא הגדול ביותר בקבוצת פרושי דרווין, הן בגודל גופו והן בגודל המקור שלו.
הערות שוליים

↑  פרוש קרקעי גדול באתר הרשימה האדומה של IUCN
ערך זה הוא קצרמרבנושא עופות. אתם מוזמנים לתרום לוויקיפדיה ו.
פיסידיה

מפה המתארת את הממלכות העתיקות באסיה הקטנה. פיסידיה בירוק בדרום המפה
פיסידיה (ביוונית: Πισιδία; בטורקית: Pisidya) הוא חבל ארץ היסטורי באסיה הקטנה, חופף בערך לאזור אנטליה בטורקיה המודרנית, אך משתרע צפונית יותר מגבול אנטליה.
הגאוגרפיה והשלכותיה ההיסטוריות והאסטרטגיות

החבל משתרע בין חופי הים התיכון לרכס הרי הטאורוס וכולל את ראש הרכס. רוב הערים (בהן אנטיוכיה של פיסידיה, טרמסוס, קרמנה, סלגסוס ועוד) מצויות על מדרונות ההרים הפונים לים. אופי הקרקע טרשי ומחורץ בערוצים מצפון לדרום וקשה למעבר ממזרח למערב.
בשל עובדה זו היה החבל קשה לכיבוש זר ואופיו לאורך ההיסטוריה הוא של חבל ארץ עצמאי, בו מתגוררת אוכלוסייה מתבצרת ומרדנית. אופי ההתנגדות המקומית היה נטייה לפשיטות, הסתתרות בנקיקים ובמערות המאפיינים את הנוף והתבצרות בערים גבוהות המוגנות על ידי צוקים ודרכי גישה נשלטות על ידי המגינים.
היסטוריה

האזור היה מיושב מן התקופה הפלאוליתית. בתקופת האימפריה החתית כונה האזור ארזווה, שהייתה ממלכה עצמאית למחצה. לאחר התמוטטות האימפריה החתית במאה ה-12 לפנה"ס קמה במקום ממלכת לידיה. תושבי פיסידיה התקוממו הן נגד שלטונה של ממלכת לידיה והן נגד שלטון הממלכה האחמנית הפרסית שירשה אותה במאה השישית לפנה"ס.
אלכסנדר הגדול עבר בפיסידיה בדרכו לכיבוש האימפריה הפרסית. חבל הארץ היה מאוכלס בשבטים לוחמניים שנודעו באומץ לבם. אלכסנדר הצליח לכבוש את סלגסוס. אולם הפיסידים תושבי טרמסוס (Termessos ;Τερμησσός), התכוננו למאבק בפולש המוקדוני. הם התבצרו על שני הרים תלולים שתחמו את המעבר לעירם משני צדדיו. אלכסנדר שיער כי בלילה ישמרו על המעבר מספר מועט של זקיפים פיסידים, וכך אכן היה. לאחר שחייליו של אלכסנדר הצליחו להתגבר עליהם בקלות, הם הגיעו לטרמסוס, שתושביה בחרו להתבצר על גבעה תלולה. פעולה נחושה של הצבא היווני-מוקדוני בפיקודו של אלכסנדר הבטיחה את ניצחונו, תוך גרימת כ-500 אבדות לפיסידים. בעקבות התבוסה מיהרו הפיסידים להיכנע.
בעת מלחמות הדיאדוכים לאחר מות אלכסנדר עברה פיסידיה בין אנטיגונוס מונופתלמוס לליסימכוס. לבסוף, בשנת 281 לפנה"ס, השתלט עליה סלאוקוס הראשון, מייסד בית סלאוקוס. בכך החל תהליך הלניזציה של האזור שכלל הקמת ערים בתבנית פוליס יוונית והטבעת מטבעות. במסגרת שלום אפאמיאה בין בית סלאוקוס לרפובליקה הרומית (188 לפנה"ס) הועברה פיסידיה לשליט פרגמון, אטלוס השלישי, שהעביר ב-133 לפנה"ס את ממלכתו לרומא, שהקימה במקום את פרובינקיית אסיה. אולם תושבי פיסידיה לא הסכימו לקבל עליהם את השלטון הרומי, הם עסקו בשוד ים ומרדו שוב ושוב עד שדוכאו לבסוף ב-102 לפנה"ס והוכנסו תחת שליטת ממלכת קפדוקיה שהקימו הרומאים באזור כמדינה קליינטית של רומא.
ב-39 לפנה"ס הבטיח מרקוס אנטוניוס את פיסידיה למלך גלטיה, אמינטס, בתמורה לתמיכה בו. עם מותו של אמינטס ב-25 לפנה"ס, סופחה פיסידה לפרובינקיית גלטיה. באותה תקופה עברו להתגורר במקום חיילים ותיקים שפרשו מן הצבא הרומי וקיבלו שטחי קרקע להתיישבות. בתקופת אוגוסטוס קיסר הוקמו שמונה ערים רומאיות, בהן סלגסוס, שהפכה לבירת החבל. השפה הלטינית הפכה ללשון המדוברת באזור עד המאה השלישית לספירה.
פיסידיה הייתה אחד האתרים הראשונים של הנצרות הקדומה. אחת ההטפות הראשונות של פאולוס הייתה באנטיוכיה שבפיסידיה.
בשנת 518 פקדה את האזור רעידת אדמה עזה וב-541-543 פקדו את האזור מגפות, הדבר לווה בהחלשות שלטון האימפריה הביזנטית במלחמותיה נגד האימפריה הסאסאנית. החל מן מאה השיביעת לחצו המוסלמים על האימפריה הביזנטית שהחזיקה באסיה הקטנה. במהלך המאה ה-12 השתלטו על האזור הסלג'וקים. במאה ה-13 פלשה אליו האימפריה המונגולית, לאחר גירוש המונגולים עברה פיסידיה לידי סולטנות רום שהתפוררה בראשית המאה ה-14, את שטחיה ירשה האימפריה העות'מאנית.
השפה הפיסידית

השפה הפיסידית הייתה שפה אנטולית (כמו החתית והלווית) שהידיעות לגביה קלושות ומסתמכות על פחות משלושים פרגמנטים, רובם חרוטות על מצבות קבר מן המאות הראשונה והשנייה לפנה"ס.
הערות שוליים

↑  אריאנוס, אנבסיס של אלכסנדר, 1.28
↑  מעשי השליחים 13, 14, 16, 18
↑  אנטיוכיה של פיסידיה
↑  מסעו של פאולוס ביסידיה
↑  ערך באנציקלופדיה בריטניקה
↑  דוח החפירות בסגלסוס, Sagalassos I: First General Report on the Survey (1986-1989) and Excavations edited by Marc Waelkens עמוד 24
| --- | --- |
בקרת זהויות :  GND: 4046158-0 
נימפאום בסלגסוס
התיאטרון בטרמסוס
פרוש קרקעי בינוני

| פרוש קרקעי בינוני |
| --- | --- |
 פרוש קרקעי בינוני ממין נקבה
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
משפחה:: פרושיים
שבט:: טנגריים
סוג:: פרוש קרקעי
מין:: פרוש קרקעי בינוני
שם מדעי
 Geospiza fortis ‏גולד, 1837
תחום תפוצה


פָּרוּש קרקעי בינוני (שם מדעי: Geospiza fortis) הוא מין של ציפור בקבוצת פרושי דרווין. ציפור זו היא אנדמית לאיי גלאפגוס. אזורי מחייתו הטבעיים של הפרוש הקרקעי הבינוני הם יערות סובטרופיים וטרופיים יבשים. כאחת מפרושי דרווין, ציפור זו היא הראשונה שתועדה על ידי מדענים בתהליך התפתחות אבולוציונית בזמן-אמת.
בשנת 1977, פחתה באופן ניכר כמות הזרעים והגרעינים באיי גלאפגוס בעקבות בצורת. הציפור, שהייתה רגילה לאכול זרעים קטנים ורכים, נאלצה לאכול זרעים גדולים וקשים. כתוצאה מכך, לאחר שני דורות נצפתה עלייה של 10% בגודל המקור של צאצאי הציפורים ממין זה.
הערות שוליים

↑  פרוש קרקעי בינוני באתר הרשימה האדומה של IUCN